Fremtiden kommer bakfra

Fremtiden kommer bakfra er en norsk komiserie eller «mockumentary» på seks episoder som ble sendt på NRK1 vinteren 2006. Steinar Sagen gestaltet hovedrollen i serien,Steinar Sagen om Fremtiden kommer bakfra nrk.no som ble promotert som «En tv-serie for deg som blir sur av å tenke positivt.»Kort introduksjon nrk.no

Handling
Reklamemannen og ettbarnsfaren Jan Erik Hovden (Steinar Sagen) er sykmeldt med nakkesleng, og for første gang i sitt liv stopper han opp og tenker: Hva skal han bruke livet sitt til? Svaret er nærliggende: I egne øyne er han et stort kommunikasjonstalent, og nå vil han lage motivasjonsfilm for folk med samme handikap som ham. 

Hovden får 500 000 kroner i støtte fra Handikapforbundet for å lage filmen, og for disse pengene leier han inn produksjonsselskapet «Offline Productions». Med overdreven selvtillit går han i gang med opptakene – med seg selv både i hovedrollen og som kreativ leder. Hovden har klokkertro på eget budskap, og øser fritt av sin livsvisdom: «Vi blir ikke friske av å gå i flokk», «Du trenger ikke støttehjul på livets sykkel», «Problemet vårt sitter ikke i nakken, det sitter i hodet». Tidlig gjør han det klart at det ikke bør råde noen tvil på settet om hvem som er sjefen. Han er selveste executive. Ingen over, ingen ved siden. 

Den ivrige Hovden møter en undrende, men foreløpig positiv samling mennesker i Nakkeslengforeningen. Samtidig får teamet bak kamera en følelse av at Hovden er en mann som ikke helt lever som han preker. Og hva er egentlig budskapet hans satt sammen av? Likner ikke dette veldig på ting vi har hørt før? 

Men det å lage film er mer komplisert enn hva Hovden hadde tenkt seg, og han møter problemer både på filmsettet og privat. Men i Hovdens verden finnes det ikke problemer, bare utfordringer...

TV-serien fremstår som et dokument fra innspillingen basert på opptakene Hovden etterlot seg.filmfront.no

 Episodene 
Episode  Dato  Tagline  Kommentar1  02.03.2006  «Gjenvinn balansen»  Jan Erik Hovden (39) har alltid ment at han går med en coach i "magen", og da han møter Nakkeslengforeningen, slår et brennende ønske om å dele sine kunnskaper med resten av verden, ut i full blomst. Hovden får med seg det nystartede filmselskapet «Offline Productions» til innspillingen. Hovdens mangel på selvinnsikt morer filmteamet, og arbeidsdagene på settet preges av svart humor og sarkasmer rettet mot hovedpersonen.Satirisk komedie med Steinar Sagen NRK1 torsdag 2. mars 2006 kl 22.30 Fremtiden kommer bakfra2  09.03.2006  «Lad batteriet»  Jan Erik Hovden er kommet til trinn to i Hovdens metode: Lad batteriet. Dette skal selvfølgelig behandles behørig i motivasjonsfilmen, og andre episode bringer filmskaperen til havet. Men både skarpe skjell og røde sko gjør det vanskeligere å lade batteriet enn først antatt. Dette kan være en funky dag å ha whiplash!Lad batteriet! NRK1 torsdag 9. mars 2006 kl 22.30 Fremtiden kommer bakfra3  16.03.2006  «Sett mål»  For kommunikasjonsrådgiveren Jan Erik Hovden er det nå viktig å visualisere målet. Men må man spise hele den store kaken med én gang, eller bør man sette seg delmål – og kanskje spise mindre kakebiter? Trinn tre i Hovdens metode lyder som følger: Sett mål.Trinn tre NRK1 torsdag 16. mars 2006 kl 22.30 Fremtiden kommer bakfra4  23.03.2006  «Nå målet»  Kommunikasjonsrådgiver og coach, Jan Erik Hovden, har nå kommet til trinn fire i "Hovdens metode": Nå målet. Det handler ikke lenger bare om å sette seg mål, men også å gjennomføre dem.Målbevisst herremann NRK1 torsdag 23. mars 2006 kl 22.30 Fremtiden kommer bakfra5  30.03.2006  «Spis kaken»  Jan Erik Hovdens tid som motivatør og filmprodusent er i ferd med å renne ut, på mer enn en måte. Innspillingen går mot slutten, og Hovden drar til sykehuset både som coach og pasient. Besøket blir avgjørende på flere måter. Legen vil ikke fornye sykemeldingen, og han stiller seg også tvilende til selve diagnosen.Regnskapets time NRK1 torsdag 30. mars 2006 kl 22.30 Fremtiden kommer bakfra6  06.04.2006  «Det siste måltid»  Endelig har dagen kommet for Jan Erik Hovdens store premiere. Støttegruppen er samlet for årsfest og felles hygge, og spenningen før premierevisningen er til å ta og føle på. Når kvelden endelig er over, står Hovden alene tilbake – både beruset, beriket – og ribbet.Det siste måltid NRK1 torsdag 6. april 2006 kl 22.30 Fremtiden kommer bakfra

Serien hadde i gjennomsnitt seertall på rundt 250.000 per episode.Sagens seertall høvles nettavisen.no 19. april 2007

Roller i serien 

 Hovdenfamilien 
Jan Erik Hovden: Steinar Sagen	
Turid Hovden: Kristin Zachariassen
Marius Hovden: Jens Henrik Rage

 Teamet 
Camilla: Kaia Varjord
Regissør: Terje Rangnes
Lydmann: Sigmund Falch
Forbundsleder Høidal: Per Jansen	
Lisbeth: Tove Heyerdahl

 Støttegruppen 
Joker: Per Egil Aske	
Roy: Hallvard Holmen	
Siv: Gjøril Songvoll	
Asle: Ask Brantenberg Cold	
Kjetil: Bjørn Roger Hermansen	
Kari: Elisabeth Stavenes	
Gerd: Gunni Jordfald Johnsen
Anne Britt: Anna Katrin Karlsson	
Stina: Nina Andresen-Borud	
Jane: Vibeke Kristoffersen	

 Øvrige 
Dansk kvinne: Kirsten Høeg	
Skarsgaard: Ove Christian Owe	
Mona: Maria Boch
George: Pål Obrestad	
Tupac, (Georgs sønn): Elias Dagbeten
Hovdens lege: Svein Roger Karlsen	
Svartisen: Sigmund Sæverud	
Daglig leder spa: Celine Engebrigtsen
Mann i rød allværsjakke: Åsmund Huser	
Bowlingmann: Thor Michael Aamodt	
Daglig leder barnehage: Sandra Olafsen	
Ingebrigt: Ingebrigt Steen Jensen 
Christer Norén: Göran Forsmark

Bak serien
Regi: Terje Rangnes
Manus: Terje Rangnes og Sigmund Falch
Produsenter: Steinar Sagen (kreditert som Jan Erik Hovden) og Bitte Monn-Iversen

Annet
Serien vakte en viss harme fra folk med nakkeslengskade.Nakkeskadet reagerer på NRK-humor (VG, 2006)

Referanser

Kategori:Norske komiserier
Kategori:TV-produksjoner på NRK
Kategori:Norske TV-produksjoner fra 2000-årene